[{"text_idx": "#000000", "text": "Maes awyr Caerdydd: Trafodaeth 'danbaid'"}, {"text_idx": "#000001", "text": "Mae uwch was sifil wedi cyfaddef iddo gael trafodaeth \"danbaid\" gyda'r ti\u0302m o Lywodraeth Cymru oedd yn trafod telerau'r pris ar gyfer prynu maes awyr Caerdydd."}, {"text_idx": "#000002", "text": "Dywedodd James Price, un o brif swyddogion sifil gyda chyfrifoldeb am yr economi, bod y llywodraeth wedi ymddwyn yn rhesymol pan wnaeth gynigion am y maes awyr."}, {"text_idx": "#000003", "text": "Fe ddywedodd wrth aelodau'r Cynulliad bod perchnogion blaenorol y maes awyr, sef cwmni Abertis o Sbaen, wedi gofyn am \u00a3200m am y safle, pan roedd y llywodraeth yn credu ei fod werth \u00a335m."}, {"text_idx": "#000004", "text": "Fe brynodd y llywodraeth y maes awyr am \u00a353m yn 2013."}, {"text_idx": "#000005", "text": "Yn o\u0302l Mr Price, sydd yn ddirprwy ysgrifennydd parhaol dros yr economi, roedd yr amcan bris o \u00a335m yn seiliedig ar asesiad y llywodraeth o asedau'r maes awyr ac nid oedd yn cynnwys unrhyw elw posib."}, {"text_idx": "#000006", "text": "\"A bod yn onest dydw i ddim yn credu ein bod wedi niweidio ein sefyllfa o ran telerau drwy drafod prisiau\", meddai wrth roi tystiolaeth i'r pwyllgor cyfrifon cyhoeddus ddydd Iau."}, {"text_idx": "#000007", "text": "\"Pan roedden ni'n trafod \u00a335m roedden nhw'n trafod \u00a3200m, felly roedden ni filltiroedd i ffwrdd o'n gilydd."}, {"text_idx": "#000009", "text": "Fe ofynwyd i gyfrifwyr o gwmni KPMG i benderfynu gwerth y maes awyr a'u hawgrym nhw oedd pris rhwng \u00a325m a \u00a335m, gyda gwerth uwch petai'r maes awyr yn perfformio'n dda."}, {"text_idx": "#000010", "text": "Ym mis Rhagfyr 2012, fe wnaeth ti\u0302m o Lywodraeth Cymru - oedd yn trafod telerau'r pris - gynnig o hyd at \u00a355m. Dywedodd Mr Price ei fod wedi cwestiynnu hyn mewn trafodaeth danbaid yn ystod cyfarfod gyda'r ti\u0302m."}, {"text_idx": "#000011", "text": "\"Y casgliad oedd fod hyn yn beth rhesymol a theg i'w wneud ar y sail na fyddai Abertis yn dod at y bwrdd i hyd yn oed drafod y peth heb wneud hyn,\" meddai."}, {"text_idx": "#000012", "text": "Dywedodd Mr Price mai amcan bris gorau'r llywodraeth am yr hyn yr oedd y cwmni wedi ei dalu am y maes awyr oedd rhwng \u00a3120m a \u00a3150m."}, {"text_idx": "#000013", "text": "Ychwanegodd fod Abertis yn rhedeg y safle \"fel maes parcio ceir\", drwy geisio gwneud cymaint o arian ag oedd modd o'r ffioedd glanio roedd yn godi ar y cwmni\u0308au awyrennau oedd yn ei ddefnyddio."}, {"text_idx": "#000014", "text": "Mae'r Ceidwadwyr wedi cyhuddo'r llywodraeth o dalu gormod am y maes awyr."}, {"text_idx": "#000015", "text": "Ond mae Llywodraeth Cymru o'r farn bod y prisiant diweddarach - oedd yn amcangyfrif bod y safle werth \u00a3472m, yn cynnwys gwerth ehangach y maes awyr i'r economi - yn cyfiawnhau'r pris a dalwyd am y safle."}, {"text_idx": "#000016", "text": "Prif StraeonAmhariad i deithwyr Trafnidiaeth Cymru i barhauPublished11 awr yn o\u0302lCyhoeddi enillydd Tlws John a Ceridwen HughesPublished7 awr yn o\u0302lAil berson wedi marw ar o\u0302l gwrthdrawiad CaerffiliPublished13 awr yn o\u0302l"}, {"text_idx": "#000023", "text": "Cwis: Cysylltiadau Cymru a Ffrainc"}, {"text_idx": "#000025", "text": "Pum munud gyda'r actores Nia Gandhi"}, {"text_idx": "#000029", "text": "Emyr Lewis a'r 'wyrth' wnaeth newid ei fyd"}]